ועדת החוקה, חוק ומשפט, כנסת 20, פרוטוקול מספר 341, 2017-02-21 14:00

אורי מקלב: אנחנו פותחים ישיבה של ועדת החוקה, חוק ומשפט והנושא הוא: הצעת חוק הבחירות לכנסת (תיקון מס' 68) (הוראות שונות), התשע"ז-2017.

אורי מקלב: אני ביקשתי רביזיה לסעיף 1 וקודם כל אני מבקש לאשר את הרביזיה.

אורי מקלב: אני מעמיד את הרביזיה להצבעה.

אורי מקלב: בעד הרביזיה – פה אחד

אורי מקלב: נמנעים – אין

אורי מקלב: הרביזיה התקבלה פה אחד.

אורי מקלב: אחרי שפתחנו את הישיבה אנחנו מבקשים לקרוא את הנוסח המתוקן שאני מבקש להביא לאישור הוועדה.

<ניצן רוזנברג: התיקון שהתבקש הוא בסעיף 79א.

<ניצן רוזנברג: לחוק הבחירות.

<ניצן רוזנברג: הסעיף הזה מדבר על השמדה של חומר הבחירות והוא קובע שוועדת הבחירות צריכה להשמיד את חומר הבחירות ברגע שעבר המועד להגשת ערעורי בחירות.

<ניצן רוזנברג: התיקון שמבוקש אמור לאפשר ליושב-ראש הוועדה המרכזית להורות על כך שחומר הבחירות הזה לא יושמד ואנחנו מחלקים אותו לשני חלקים: בחלק הראשון, זה השלב שבו יושב-ראש הוועדה יכול להורות כך לתקופה של 90 ימים ולבקש הארכה אחת נוספת של 90, וזה כדי להחליט האם יש צורך להעביר פנייה למשטרה לגבי חלק מחומר הבחירות.

<ניצן רוזנברג: הלג השני הוא אם התעורר חשד לביצוע עבירה לפי חוק הבחירות ויושב-ראש ועדת הבחירות, או עובד שהוא הסמיך לכך ענה למשטרה, הוא יוכל להחליט על המשך הארכה לתקופה של שנה והוא יוכל להמשיך ולהחליט על הארכות נוספות של שנה אחת בכל פעם ללא הגבלה על מספר הפעמים.

<ניצן רוזנברג: ההחלטה היא של היושב-ראש לבד, שהוא שופט בית משפט עליון מכהן.

אורי מקלב: ואנחנו לא מבקשים מהמשטרה שום דבר.

אורי מקלב: לא מבקשים, הכול אצלנו.

<ניצן רוזנברג: נכון.

אורי מקלב: זה חומר שלא הועבר למשטרה.

אורי מקלב: אבל חומר שהועבר למשטרה הוא בכלל לא בשליטה שלנו.

<דין ליבנה: נכון, ולכן לא צריך להשמיד אותו.

<דין ליבנה: הוא בחזקת המשטרה.

<דין ליבנה: אני לא יכול להשמיד חומר שאינו אצלי.

<ניצן רוזנברג: ההנחה היא שהחובה להשמיד את החומר אינה חלה כאשר החומר עבר לרשות המשטרה והוא מהווה למעשה חומר חקירה.

<ניצן רוזנברג: אני אקרא את הנוסח.

אורי מקלב: אני רק אומר שמכיוון שכבר דנו בזה ואנחנו מכירים את הדברים, זה תיקון שבא מתוך החלטה אחרונה שקיבלנו בישיבה הקודמת.

אורי מקלב: ליטשתם אותה ושיפצתם אותה ואני חושב שהיום היא מגיעה בהתאמה מקסימלית.

אורי מקלב: לכן אני כן מציע לקבל אותה כמו שהיא.

אורי מקלב: בבקשה, ניצן, הקראה.

<ניצן רוזנברג: סעיף 79א.

<ניצן רוזנברג: (א1) "על אף האמור בסעיף קטן (א), יושב-ראש הוועדה המרכזית רשאי להורות כי חומר הבחירות שברשות הוועדה, הנוגע לקלפי מסוימת, כולו או חלקו, לא יושמד או יושמד במועד אחר, כפי שיחליט, והכול לתקופות כמפורט להלן: לתקופה שלא תעלה על 90 ימים, אם הדבר נדרש לשם בדיקה אם התעורר חשד לביצוע עבירה לפי חוק זה.

<ניצן רוזנברג: יושב-ראש הוועדה המרכזית רשאי לשוב ולהאריך את התקופה האמורה לתקופה אחת נוספת שלא תעלה על 90 ימים.

<ניצן רוזנברג: לתקופה שלא תעלה על שנה, אם התעורר חשד לביצוע עבירה לפי חוק זה ויושב-ראש הוועדה המרכזית, או עובד הוועדה שהוא הסמיך לכך, פנה לגוף חוקר והודיע לו על קיומו של חשד כאמור.

<ניצן רוזנברג: יושב-ראש הוועדה המרכזית רשאי לשוב ולהאריך את התקופה האמורה לתקופות נוספות שלא יעלו על שנה בכל פעם.

<ניצן רוזנברג: בפסקה זו "גוף חוקר" – רשות המוסמכת על-פי דין לחקור עבירות פליליות".

אורי מקלב: לפני שאני מעמיד את זה להצבעה, מישהו רוצה להעיר?

<ניצן רוזנברג: למען הסר ספק, ההצבעה נעשית על כל החוק מכיוון שפתחנו את הרביזיה.

אורי מקלב: ההצבעה תהיה על כל החוק.

אורי מקלב: אני רוצה להתנצל ולהודות לצוות הוועדה, שהרביזיה הזו גרמה לטרחה בתוך סד הזמנים הצפוף שיש לוועדה ויושבי-הראש המתחלפים כמעט בכל דיון, ועוד מטילות שמטילים עליהם מוועדות המשותפות של הוועדה.

אורי מקלב: כל תוספת היא תוספת וכמעט עמדנו בלוח הזמנים.

אורי מקלב: אני גם מציין את שיתוף הפעולה בעניין הזה עם ועדת הבחירות.

אורי מקלב: אני עובר להצבעה.

אורי מקלב: מי בעד, מי נגד, מי נמנע.

אורי מקלב: בעד החוק – פה אחד

אורי מקלב: נמנעים – אין חוק הבחירות לכנסת (תיקון מס' 68) (הוראות שונות), התשע"ז-2017, נתקבל.

אורי מקלב: החוק התקבל פה אחד.

אורי מקלב: תודה רבה ויום טוב.